**Konsolidované znenie**

229

**VYHLÁŠKA**

**Ministerstva financií Slovenskej republiky**

z 13. augusta 2014,

**ktorou sa ustanovuje rozsah daňových predpisov, ku ktorých uplatneniu možno vydať záväzné stanovisko**

Ministerstvo financií Slovenskej republiky podľa [§ 53a ods. 1 zákona č. 563/2009 Z. z.](https://www.slov-lex.sk/pravne-predpisy/SK/ZZ/2009/563/#paragraf-53a.odsek-1) o správe daní (daňový poriadok) a o zmene a doplnení niektorých zákonov v znení zákona č. [435/2013 Z. z.](https://www.slov-lex.sk/pravne-predpisy/SK/ZZ/2013/435/) ustanovuje:

**§ 1**

Záväzné stanovisko sa vydáva k uplatneniu ustanovení zákona č. [595/2003 Z. z.](https://www.slov-lex.sk/pravne-predpisy/SK/ZZ/2003/595/) o dani z príjmov v znení neskorších predpisov (ďalej len „zákon o dani z príjmov“), a to k posúdeniu

a) zdroja príjmov daňovníka s obmedzenou daňovou povinnosťou podľa [§ 16 zákona o dani z príjmov](https://www.slov-lex.sk/pravne-predpisy/SK/ZZ/2003/595/#paragraf-16),

b) predaja a kúpy podniku alebo jeho časti v reálnych hodnotách podľa [§ 17a zákona o dani z príjmov](https://www.slov-lex.sk/pravne-predpisy/SK/ZZ/2003/595/#paragraf-17a),

c) úpravy základu dane o sumu neuhradeného záväzku alebo jeho časti po lehote splatnosti podľa [§ 17 ods. 27](https://www.slov-lex.sk/pravne-predpisy/SK/ZZ/2003/595/#paragraf-17.odsek-27) a [32 zákona o dani z príjmov](https://www.slov-lex.sk/pravne-predpisy/SK/ZZ/2003/595/#paragraf-17.odsek-32),

d) daňovej uznateľnosti výdavkov (nákladov) podľa [§ 19 zákona o dani z príjmov](https://www.slov-lex.sk/pravne-predpisy/SK/ZZ/2003/595/#paragraf-19) v nadväznosti na § 2 písm. i) zákona o dani z príjmov,

e) odpočtu daňovej straty podľa [§ 30 ~~ods. 1 až 4~~ zákona o dani z príjmov](https://www.slov-lex.sk/pravne-predpisy/SK/ZZ/2003/595/#paragraf-30.odsek-1),

f) správnosti uplatnenia ustanovení [§ 43 zákona o dani z príjmov](https://www.slov-lex.sk/pravne-predpisy/SK/ZZ/2003/595/#paragraf-43) pri dani vyberanej zrážkou.

**§ 2**

Záväzné stanovisko sa vydáva k uplatneniu ustanovení zákona č. [222/2004 Z. z.](https://www.slov-lex.sk/pravne-predpisy/SK/ZZ/2004/222/) o dani z pridanej hodnoty v znení neskorších predpisov (ďalej len „zákon o dani z pridanej hodnoty“), a to k posúdeniu

a) vzniku daňovej povinnosti podľa [§ 19 až 21 zákona o dani z pridanej hodnoty](https://www.slov-lex.sk/pravne-predpisy/SK/ZZ/2004/222/#predpis.skupinaParagrafov-danova_povinnost),

b) sadzby dane za tovary a služby podľa [§ 27 zákona o dani z pridanej hodnoty](https://www.slov-lex.sk/pravne-predpisy/SK/ZZ/2004/222/#paragraf-27),

c) osoby povinnej platiť daň z pridanej hodnoty podľa [§ 69 ods. 12 zákona o dani z pridanej hodnoty](https://www.slov-lex.sk/pravne-predpisy/SK/ZZ/2004/222/#paragraf-69.odsek-12),

d) splnenia podmienok existencie prevádzkarne podľa [§ 4 ods. 5 zákona o dani z pridanej hodnoty](https://www.slov-lex.sk/pravne-predpisy/SK/ZZ/2004/222/#paragraf-4.odsek-5),

e) zdaniteľného obchodu podľa § 8, § 9 a 11 zákona o dani z pridanej hodnoty.

§ 2a

Záväzné stanovisko sa vydáva k uplatneniu ustanovení článku I zákona č. 279/2024 Z. z. o dani z finančných transakcií a o zmene a doplnení niektorých zákonov v znení neskorších predpisov.

**§ 3**

Táto vyhláška nadobúda účinnosť 1. septembra 2014.

Peter Kažimír v. r.